
ДО 
ОБЩИНСКИ СЪВЕТ
БУРГАС


ДОКЛАДНА  ЗАПИСКА

от Димитър Николов  – Кмет на Община Бургас


Относно: Кандидатстване на Община Бургас с проект по Процедура чрез подбор BG06RDNP001-8.004  по подмярка 8.3 „Предотвратяване на щети по горите от горски пожари, природни бедствия и катастрофични събития“ от мярка 8 „Инвестиции в развитие на горските райони и подобряване жизнеспособността на горите“ от Програмата за развитие на селските райони 2014-2020 г.

УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

Моля на основание чл. 33, ал. 5 от Правилника за организацията и дейността на Общински съвет и взаимодействието му с общинската администрация на Община Бургас, на насроченото за 25.09.2018 г. заседание на Общински съвет, да бъде разгледана настоящата докладна записка. Мотивите за това са свързани с подготовката и навременното подаване на проектно предложение по подмярка 8.3 „Предотвратяване на щети по горите от горски пожари, природни бедствия и катастрофични събития“  от Програмата за развитие на селските райони 2014-2020 г. с краен срок 15.10.2018г. 
Проектите по подмярка 8.3 трябва да бъдат изпълнявани в горските територии на Република България,  класифицирани с висок и среден риск от горски пожари. 
Целта на процедурата е предотвратяване на щети по горите от горски пожари, природни бедствия и катастрофични събития, чрез въвеждане и подобряване на превантивни дейности за намаляване на опасността от горски пожари и чрез въвеждане и подобряване на превантивни дейности за намаляване на опасността от вредители, болести, природни бедствия и катастрофични събития в горските територии.
Допустими дейности, съгласно насоките за кандидатстване, за кандидати - общини са: 1) създаване, подобряване и поддръжка на противопожарна инфраструктура – лесокултурни прегради, противопожарни просеки, минерализовани ивици и 2) изграждане/подобряване на водоизточници за борба с пожарите.
Срокът за реализация е 36 месеца, а допустимата безвъзмездна помощ е за която се кандидатства за едно проектно предложение е до 2 933 700 лв. Максималният интензитет на безвъзмездната финансова помощ за одобрени проектни предложения е в размер до 100% от общия размер на допустимите за финансово подпомагане разходи. 
Допустими по настоящата процедура за подбор на проекти са само кандидати (вкл. общини) собственици или стопанисващи горски територии. 
Община Бургас, съгласно  „Разпределение на общините на Република България според степента на риск от горски пожари“,  е класифицирана със среден риск , поради което и в качеството си на собственик на горски територии, подготвя проектно предложение за кандидатстване по подмярка 8.3 на ПРСР 2014-2020г. Проектът предвижда прилагане на мерки, свързани със създаване, подобряване и поддръжка на противопожарна инфраструктура и изграждане на водоизточник за борба с пожарите в Лесопарк „Росенец“. Разглежданата територия е гора по смисъла на Закона за горите и представлява ПИ с идентификатор 07079.831.190 с площ 308.7765 ха и начин на трайно ползване „Обществен извънселищен парк, горски парк“ по одобрените КККР на гр. Бургас. Имотът е публична общинска собственост с Акт № 8622/23.01.2017г. 
Предвид гореизложеното, на основание чл. 21, ал.1, т.8 от ЗМСМА и в съответствие с Условията за кандидатстване по  подмярка 8.3 по Програмата за развитие на селските райони 2014-2020 г., утвърдени със Заповед № РД09-630 от 10.07.2018 г. на Министъра на земеделието, храните и горите, предлагам Общински съвет Бургас да вземе следните

Р Е Ш Е Н И Е :

Дава съгласие Община Бургас да кандидатства с проект  за „Предотвратяване на щети по горите от горски пожари  в лесопарк „Росенец“, по Процедура BG06RDNP001-8.004  по подмярка 8.3 „Предотвратяване на щети по горите от горски пожари, природни бедствия и катастрофични събития“ от мярка 8 „Инвестиции в развитие на горските райони и подобряване жизнеспособността на горите“ от Програмата за развитие на селските райони 2014-2020 г.




ДИМИТЪР НИКОЛОВ
Кмет на Община Бургас



[bookmark: _GoBack]
image1.png
OBUWVHA BYPTAC

8000 Byprac, yn. “Anexcanaposcxa’ Ne 26
Ten. uentpana: 056/ 84 09 15-19; paxc: 056/ 84 13 14
www burgas.bg; enextponnia nousa: obshtina@burgas bg.





